खरौंधी(गढ़वा) : प्रखंड के राजी पंचायत के किसानों ने शुक्रवार को मंसुर तथा सरसो का बीज नही मिलने पर नाराजगी व्यक्त किया है । किसान बैजनाथ साह, तारकेश्वर साह, रामेश्वर साह, देवनाथ उरांव, रामस्वरूप पासवान, चरिया देवी, पन्ना देवी, श्रीमती कुंवर, कलावती देवी, पनपती देवी, मिना देवी सहित दर्जनों लोगों ने बताया राजी पंचायत भवन पर शुक्रवार को मुखिया तथा कृषि विभाग द्वारा मंसुर तथा सरसो का बीज वितरण किया जा रहा था । पंचायत में 11 वार्ड है लेकिन सिर्फ लोहबन्धा तथा पिंड़रही टोला के लोगो के बीच बीज का वितरण किया गया । जब हमलोग बीज वितरण करने आये बीटीएम जगरनाथ कुमार से पूछा तो उन्होंने बताया आपलोगो का सूची में नाम नही है । लोगो का कहना था कि हमलोगों को एक भी बार बीज नही मिला । मुखिया हमेशा सरकार द्वारा उपलब्ध बीज सिर्फ अपने समर्थको में ही वितरण कर देती है । वही लोहबन्धा के गणेश राम ने बताया मेरा सूची में नाम था । रजिस्टर पर हम से अंगूठा लगवाकर बीज नही दिया । बीज नही मिलने से नाराज लोगो ने प्रखंड कृषि पदाधिकारी तथा जिला कृषि पदाधिकारी से मांग किया है कि इसकी जांच किया जाये तथा योग्य किसानों के बीच बीज का वितरण किया जाये ।